Document ID: /fineweb-2-swissfilter-quality_10-filterrobots/filtered/02818.jsonl.gz/15

Kud puklo da puklo Sezona 2 Epizoda 25.
|Kud puklo da puklo (izvor: novatv.dnevnik.hr)|
Ane priskače u pomoć maloj Valentini, uvjerena da joj je loše jer ju je krstio don Ante, te u pomoć zove babu Jaku. Katarina se buni, ali Jaka ipak izliječi malenu. Kata i Damir zaključe da neće imati djecu do daljnjega.
Stipe i Ane traže od Svete i Mile da ne pristanu na Barbarin prijedlog punjenja seoske blagajne. Kada njih dvojica ipak glasaju za plan, Stipe i Ane lude te natjeraju Milu da prizna o čemu se radi. Zgranuti, daju ostavke, a Mile i Sveto ih mole da ostanu, jer jedino tako mogu pobijediti Barbaru. U međuvremenu, Barbara poziva mještane na prosvjede protiv korupcije. Prosvjednici zahtijevaju Milinu i Svetinu ostavku i oni su prisiljeni istupiti iz Odbora.
Sluđen Mirandom i njenom opsjednutosti dijamantima, te Tininim ponašanjem, Dario donosi odluku: Žeravice definitivno odlaze iz Oštrovca. Dok se kod Đurinih slavi Katarinin ispit i useljenje Diane i Josipa, Snježana dobiva obavijest da je dobila stipendiju za školu dizajna u Budimpešti.